[text en procés de redacció] •

De les propostes recollides en aquest espai, les participants han
escollit per concretar en accions més detallades, les 14
següents:

Reducció de vehicles privats contaminants.

Descripció de l’acció:

* S’ha treballat des de les propostes i inquietuds: "Reduir
cotxes i la resta de transport privat", "Fomentar l’ús del
transport públic i fer ús del privat només en cas de ser
necessari" i "Contaminació pel fum dels vehicles (...)"
concretant-se en:
* Incentius econòmics per canviar els vehicles de combustió per
vehicles elèctrics, i augmentar el nombre de punts de recàrrega.
* Retirar de la circulació els vehicles antics. Aquests vehicles
es podrien posar en un museu, i els diners recaptats de les
entrades destinar-los a incentivar l'adquisició de vehicles
elèctrics i instal·lar més punts de recàrrega.
* Creació d'un servei de "car sharing" elèctrics de titularitat
pública.
* Creació d'una app per controlar l'ús del cotxe. Aquesta app
comptaria el temps que el cotxe està engegat, i premiaria amb
punts la baixa utilització del cotxe. Els punts es podrien
canviar per vals de compra a comerços del districte.
Foment del transport públic.

Descripció de l’acció:

* S’ha treballat des que la possible solució que nosaltres hem
pogut trobar és que hi hagi un augment de transport públic a
hores puntuals. També que l'ajuntament proporcioni patinets i
bicis i la nostra última proposta és que fiquin més parades
elèctriques per recarregar els vehicles.
* A Barcelona moltes persones utilitzen transport privat i
voldríem fomentar el transport públic, bicicletes i els patinets
per no contaminar tant. Aquest problema costarà de millorar, ja
que no podem obligar la gent a deixar el seu mitjà de transport
privat, però voldríem que l'ajuntament ens donés un cop de mà
ficant més parades de bicicletes o llogant patinets elèctrics.
Augmentar places d’aparcament.

Descripció de l’acció:

* S’ha treballat des de la proposta de “Hi ha molts llocs
desaprofitats on es podrien posar llocs per aparcar”,
concretant-se en:
* Hi han molts espais que estan molt desaprofitats, perquè estan
ocupats per contenidors, senyals de tràfic, o perquè les línies
d'aparcament estan mal col·locades. Per això, pensem que es
podria moure o canviar de posició aquestes barreres
arquitectòniques, per poder guanyar espai per posar-hi
aparcaments.
* A part de l'espai, part de la població es queixa de que els
preus dels pàrquings o aparcaments del carrer són molt elevats.
Per això, nosaltres proposem abaixar una mica els preus dels
aparcaments, i afegir més llocs per poder aparcar.
Art a l’espai públic.

Descripció de l’acció:

* S’ha treballat des de la inquietud: "Hi ha molts grafitis
lletjos (...)", concretant-se en la necessitat de regular l'espai
públic i d'arreglar mobiliari urbà malmès.
* S'ha considerat que s'hauria de:
* Habilitar un espai exterior on poder fer grafitis, que sigui
renovable per tal que el pugui fer servir tothom. Es proposa el
pati de l'Escola Especial Mare de Déu de Montserrat i el pati del
Martinenc. Es podria fer un concurs de grafitis, triar temàtiques
pels grafitis de manera col·lectiva, etc.
* Protegir els grafitis i murals artístics existents amb
campanyes de sensibilització a través d'influenciadores que
ajudin a valorar aquestes obres.
* Fer tallers i cursos gratuïts per aprendre a fer grafitis.
* Utilitzar materials no contaminants (l'spray contamina molt):
pintures ecològiques, brotxes, pinzells...
* Per cobrir les despeses del projecte (materials, formadors,
etc.) es podrien demanar donacions a bancs i grans empreses.
Arreglar el mobiliari urbà malmès.

Descripció de l’acció:

* S’ha treballat des de la proposta “Arreglar el mobiliari urbà
malmès”, concretant-se en:
* Podríem arreglar el mobiliari urbà (pintar-lo, canviar-lo…) i
conscienciar a la gent de cuidar-lo bé.
Promocionar nous espais esportius (1).

Descripció de l’acció:

* S’ha treballat des de la proposta de “pocs espais comunitaris,
pistes esportives ( futbol, bàsquet, tennis, etc)”, concretant-se
en:
* Per fer això podem fer una manifestació o una recaptació de
diners.
* També es pot fer que obrin les escoles per aprofitar les pistes
esportives i que algunes zones esportives siguin gratis per
entrar.
* Posar les pistes als descampats de cotxes o zones abandonades.
Promocionar nous espais esportius (2).

Descripció de l’acció:

Volem que es posin més pistes esportives per jugar a futbol i
poder fer exercici a l’aire lliure i passar-ho bé. Que es posin
més camps de futbol de gespa com la del camp nou.

Promocionar nous espais esportius (3).

Descripció de l’acció:

* S’ha treballat des de la proposta de “... més espais oberts per
a la gent jove i per fer esport (futbol, bàsquet, tennis,
ping-pong…)”, concretant-se en:
* S’hauria de buscar llocs on no hi hagi cap camp, ni zones
transitades, ni comunitats de veïns, ja que podria ser un
problema trencar finestres i robatoris de pilotes i material.
Més vigilància (1).

Descripció de l’acció:

* S’ha treballat des de la proposta de “No hi ha suficients
càmeres de seguretat”, concretant-se en:
* Amb aquesta proposta, disminuïm la quantitat de tràfic
(drogues, etc.), a més, augmenta la seguretat d’alguns carrers,
negocis i persones.
* Amb les càmeres, també podem disminuir la quantitat de
violacions, o com a mínim, saber qui ha comès el crim.
* També podríem detectar quasi a tots els lladres de Barcelona,
ja que roben amb violència o sense.
Més vigilància (2).

Descripció de l’acció:

* S’ha treballat des de la inquietud “Hi ha molts robatoris,
molta sensació d'inseguretat”.
* No pot ser que quan algú va pel carrer sol a la nit a partir de
les 10 hagis de caminar de pressa i no refiar-te de ningú que
camini darrere teu.
* Demanaríem més policies pel carrer que facin patrulla a les
nits per aconseguir més seguretat.
Neteja i sostenibilitat.

Descripció de l’acció:

* S’ha treballat des de la proposta “Millora de la via pública”,
concretant-se en:
* Hem escollit que podríem millorar la quantitat de brutícia i de
brossa que hi ha als carrers, així que potser per millorar això
hauríem de posar més escombraries i hauríem de contractar més
gent pels serveis de neteja, i conscienciar a la gent de què
tingui més cura del districte.
* Per poder assolir aquest somni, pensem que s'haurien de
col·locar més papereres al carrer, a més a més d'afegir també més
contenidors de reciclatge per poder mantenir els nostres carrers
nets.
* Controlar la producció i utilització de plàstics, creant una
normativa per regular la utilització de plàstic i que en sancioni
l'ús excessiu.
* Potenciar i finançar la recerca i la utilització d'energies
renovables, per exemple l'energia generada pels llamps.
Cures a l’espai públic.

Descripció de l’acció:

* S’ha treballat des de la proposta “Controlar i conscienciar més
a la població en temes relacionats amb la cura de l'espai públic,
drogues, armes, violacions…”.
* Hem escollit aquesta proposta de millora de la via pública,
perquè avui en dia els cantants tracten sobre aquests temes i
després els adolescents el copien pensant que és “súper”, i han
de saber que això no és correcte”.
Posar més zones verdes.

Descripció de l’acció:

* S’ha treballat des de la proposta “Posar més zones verdes”.
* Perquè així per anar a zones verdes no hem de marxar molt lluny
i podem tenir una a prop, a més no hi hauria aglomeració de gent.
Fons específics a mobilitat i accessibilitat.

Descripció de l’acció:

* Es pensa a recaptar suficients diners per poder complir aquest
somni tan aviat com es pugui i amb la millor qualitat
(reconstruir les carreteres i les voreres malmeses per tal de fer
més segures les circulacions entre vianants i conductors, i fer
les carreteres i voreres més accessibles per a tota classe de
persones, tinguin alguna discapacitat o no la tinguin).
* La nostra idea seria crear un fons monetari on es puguin
ingressar diners per tal de renovar o reconstruir les diferents
carreteres, carrers i voreres de Barcelona, llavors els diners
que estiguin acordats per ficar en aquest fons només seria
destinat en aquest somni.
Queden sense desenvolupar les següents propostes:

* Fer un disseny del carril bici més ampli que enllaci amb els
carrils ja existents i connecti punts d’interès
* Renovar les fonts i posar fonts específiques per a gossos
* Equipar aquests espais amb més fonts d’aigua